‘‘আজ বিছড়ে তো কাল ফির মিলে, আজ রুঠে তো কাল ফির মনেঙ্গে’’— মিস্টার ইন্ডিয়া (১৯৮৭) ছবির এই গানের দৃশ্যে খুদে অভিনেতা টিনার মৃত্যু আজও সজীব হয়ে রয়েছে সিনেমা অনুগামীদের মনে। অভিনেত্রী শ্রীদেবীর দেখাও এবার থেকে সেখানেই মিলবে। কিন্তু কিংবদন্তি অভিনেত্রীর অকালপ্রয়াণকে এখনও মানতে পারেননি তাঁর মেয়ে জাহ্নবী কপূর। 
অভিনয়ে জগতে হাতেখড়ি যাঁর হাত ধরে, সেই ‘সাপোর্ট সিস্টেম’-কে হারিয়ে আজ সত্যি খুব একা জাহ্নবী। কিন্তু মাতৃহারা হলেও মায়ের স্নেহ থেকে পুরোপুরি বঞ্চিত হননি তিনি।

এই বিষয়ে অন্যান্য খবর

শ্রীদেবীর শোকে স্তব্ধ রানি! কোন আনন্দ থেকে নিজেকে সরালেন
চিতার আগুন নিবতে না নিবতেই শ্রীদেবীর পুনর্জন্মের দাবি! আসল সত্য কী


জাহ্নবীকে সমস্ত বিপদ থেকে বাঁচিয়ে রাখার প্রতিশ্রুতি দিয়েছেন তাঁর নতুন মা। নাম শালিনী কপূর। হিন্দি ধারাবাহিকের পরিচিত এই মুখ জাহ্নবীর প্রথম ছবি ‘ধড়ক’-এ তাঁর মায়ের ভূমিকায় অভিনয় করেছেন। শ্যুটিং চলাকালীনই দু’জনের মধ্যে বেশ ভাল বন্ধুত্ব হয়ে যায়।

শালিনী কপূর। (ছবি: ফোটোকর্প)
‘ধড়ক’-এর সেটে প্রায়শই যাতায়াত করতেন শ্রীদেবী। ফলে জাহ্নবীর সঙ্গে তাঁর সম্পর্ককে বেশ কাছ থেকে দেখেছেন শালিনী।
সম্প্রতি এক সর্বভারতীয় সংবাদমাধ্যমকে দেওয়া সাক্ষাৎকারে শালিনী জানিয়েছেন যে, ঠিক মায়ের মতোই সারা জীবন জাহ্নবীর পাশেই থাকবেন তিনি। মায়ের ভূমিকায় অভিনয় করতে করতে জাহ্নবীকে তিনি নিজের মেয়ের মতোই ভালবেসে ফেলেছেন।
তবে রুপোলি পর্দায় এই ঘঠনা নতুন নয়। প্রায়শই অনস্ক্রিন সম্পর্কের প্রভাব অফস্ক্রিনে পড়তে দেখা যায় বিনোদন জগতে। তবে বেশিরভাগ ক্ষেত্রেই তা ক্ষণস্থায়ী হয়। তাই জাহ্নবী-শালিনীর সম্পর্কও সেই ধারাবাহিকতাকে বজায় রাখবে কি না, তা সময়ই বলবে।